Bæredygtighed og grøn omstilling er mere aktuelt end nogensinde, og turisterne efterspørger i stigende grad bæredygtige tiltag og produkter i deres valg af ferieform og feriested. Derfor har destination Himmerland oprettet projektet “Next Step Himmerland", som er et fireårigt projekt, der er støttet af Danmarks Erhvervsfremmestyrelse i samarbejde mellem Destination Himmerland, Vesthimmerlands kommune, Mariagerfjord Kommune og Miljømærkning Danmark. Projektet har til formål at øge turismeerhvervets viden om grøn omstilling og bæredygtighed og bidrage til at denne viden omdannes til konkrete handlinger og aktiviteter. Fik svanemærket En af de første virksomheder, der involverede sig i “Next Step Himmerland” projektet var HimmerLand, som nu har gennemført forløbet. Hos HimmerLand startede målet om at opnå certificering med Svanemærket tilbage i efteråret 2021 efter at være blevet introduceret til tankegangen i projektet. Torsdag den 9. februar lykkedes, da Direktør Martin Fabiansen fra Miljømærkning Danmark overrakte certifikat med Svanemærket til CEO i HimmerLand Mette Ravn. Når en virksomhed certificeres med Svanemærket betyder det blandt andet, at der gennemføres energi- og CO2 reducerende tiltag, sorteres effektivt for genanvendelse af materialer, arbejdes aktivt med at forebygge madspild og at der bruges miljømærkede produkter til den daglige rengøring, opvask og tekstilvask. - Next Step Himmerland er et spændende og innovativt projekt, og det er glædeligt at se, at det første forløb nu er kommet i mål. Den grønne omstilling er vigtigere end nogensinde, og her er Svanemærket et oplagt redskab for virksomheder at tage i brug, siger Martin Fabiansen, Direktør i Miljømærkning Danmark. Flere virksomheder er i gang Ved at deltage i “Next Step Himmerland” kan man som virksomhed blandt andet få hjælp til konkrete handlingsplaner til at omstille sin virksomhed - eller dele af den - til at blive mere bæredygtig. Flere virksomheder i Himmerland er nu igang med “Next Step Himmerland” forløbet - alle med målet om at styrke den grønne omstilling. - Vi er stolte af, at det første forløb i Next Step Himmerland nu er godt i mål og glæder os til at hjælpe flere virksomheder videre i deres rejse mod mere bæredygtighed og grøn omstilling, udtaler destinationsdirektør Johanne Bugge og fortsætter. - For Destination Himmerland er bæredygtighed en rejse, som vi er på i fællesskab med vores turismeerhverv. Vi vil gerne gøre en forskel og være med til at sikre, at vi udvikler turismen samtidig med, at der tages hensyn til omgivelserne - både i forhold til miljø, klima og vores lokalsamfund.

Opsummering:
Flere virksomheder i Himmerland er nu igang med projektet.